tomron87/hebrew-wikipedia-sentences-corpus huggingface dataset:
כדי שיתאפשרו חיים בכוכב לכת הנמצא במערכת פלנטרית, כוכב הלכת צריך להימצא בתחום האזור הישיב.
האזור הישיב הוא מעטפת תאורטית סביב כוכבים שבכוכבי הלכת הנמצאים בתחומה יש על פני השטח טמפרטורות מתאימות להימצאות מים במצב נוזל.
מים נוזליים חיוניים לחיים הודות לתפקידם כממס החיוני לתגובות ביוכימיות.
ב-1959 הפיזיקאים פיליפ מוריסון וג'וזפה קוקוני תיארו את האזור הישיב במאמר שנכתב בעבור SETI.
ב-1961 פרנק דרייק השתמש ברעיון במסגרת נוסחת דרייק.
המרחק מהכוכב שבו מתקיים אזור ישיב ניתן לחישוב על פי גודל הכוכב והארה שלו.
מרחק מקורב של "מרכז" האזור הישיב של כוכב ניתן להעריך באמצעות המשוואה:
הוא רדיוס האזור הישיב ביחידות אסטרונומיות
הוא הארה הבולומטרית של הכוכב
הוא הארה הבולומטרית של השמש
כך לדוגמה לכוכב המקרין 25% מהאור של השמש יהיה מרכז האזור הישיב במרחק של כ-0.50 יחידות אסטרנומיות, ומרחק מרכז האזור הישיב מכוכב המאיר פי שניים מהשמש יהיה כ-1.4 יחידות אסטרונומיות.
הערכה זו היא תוצאה של חוק ריבועי הפוך (Inverse-square law) בנוגע לעוצמת האור.
"מרכז" האזור הישיב מוגדר כמרחק שבו צריכה להימצא אקזופלנטה מהכוכב שלה כדי שיתקיימו בה תנאי טמפרטורה הדומים לאלו שבכדור הארץ, וזאת בהנחה בין היתר שיש באקסופלנטה זו אטמוספירה דומה בגודלה ובהרכבה לזו שבכדור הארץ.
כשכוכב מזדקן הוא הופך לבהיר יותר, ומגביר את ההארה שלו.
כתוצאה מכך האזור הישיב מתרחק עם הזמן מהכוכב.
כדי שבכוכב לכת תאריך יכולת התקיימות החיים ככל האפשר, מסלולו של כוכב הלכת צריך להישאר באופן אידיאלי בתחום האזור הישיב זמן ארוך ככל האפשר.
להרכב האטמוספירה בכוכב הלכת יש גם כן חשיבות.
הטמפרטורה של כוכב לכת תלויה בין היתר בריכוז האטמוספירי של גזי חממה.
למיקומה בגלקסיה של מערכת פלנטרית יש גם כן חשיבות להתפתחות חיים, וקיים מושג אזור ישיב גם בהקשר גלקטי (Galactic habitable zone)&רלמ; אם כי עצם הגדרתו שנוי במחלוקת.
מחד גיסא, כדי לתמוך בחיים מערכת פלנטרית צריכה להימצא קרוב מספיק למרכז הגלקסיה, שם יש ריכוז מספיק של יסודות כבדים להתפתחות של כוכבי לכת סלעיים.
קיומם של יסודות כבדים חשוב להתפתחות חיים כפי שמוכרים לנו כיום, כך למשל ברזל נמצא בהמוגלובין ויוד בבלוטת התריס.
מאידך גיסא, המערכת הפלנטרית צריכה להיות רחוקה דיה ממרכז הגלקסיה על מנת לצמצם סכנות של פגיעות של שביטים ואסטרואידים, התקרבות לכוכבים, ומפני התפרצויות קרינה מסופרנובה או מחור שחור במרכז הגלקסיה.
בגלקסיית שביל החלב האזור הישיב נמצא במרחק של כ-25,000 שנות אור ממרכז הגלקסיה וגדל באטיות.
על המושג, ועל הגדרתו נמתחה ביקורת.
בספר Evolving the Alien: The Science of Extraterrestrial Life של איאן סטוארט וג'ק כהן תוקפים את הרעיון של אזור ישיב משני טעמים: ראשית, הגדרת המושג יוצאת מתוך הנחה שחיים חוצניים דורשים את אותם התנאים כאלו הנדרשים על ידי החיים בכדור הארץ.
שנית, תנאים אחרים שמופיעים בגופים מחוץ לאזור הישיב עשויים גם כן לאפשר חיים.
כדוגמה, בירח של צדק, אירופה, אוקיינוס הגדול פי 3 מאלו של כדור הארץ, והמוקף בשכבת קרח עבה.
על פי מחקר של ד"ר אלן סטרן, ייתכן ושכבת הקרח ואבק על פניו משמשים הגנה מפני הקרינה של צדק, ובכך למעשה מאפשרים התקיימות חיים.
הגשושית אירופה קליפר מתוכננת להיות משוגרת ב-2024 ולמדוד את האפשרות הזו.
קיומם של אקסטרמופילים (כדוגמת דובוני מים) הופכים את אפשרות קיומם של חיים באירופה לסבירים יותר, אף על פי שירח זה נמצא מחוץ לתחום האזור הישיב.
קרל סייגן העריך כי חיים אפשריים גם בענקי גז כדוגמת צדק.
גילוי צורה כלשהי של חיים בסביבה כזו, תגלה כי ההגבלות ההיפותטיות שמציב המושג שמרניות מדי.
דוגמה נוספת לביקורת כלפי המושג, היא שבירח, שאף על פי שנמצא במרחק דומה לזה של כדור הארץ מהשמש, שנחשב למרכז האזור הישיב, לא מתקיימים תנאים המאפשרים חיים.
ב-11.09.2019 פורסם לראשונה על כוכב לכת חיצוני בעל אטמוספירה המכילה אדי מים.
כוכב הלכת K2-18b הוא בגודל סופר ארץ, ומקיף ננס אדום.
אמנם K2-18b נמצא באזור הישיב, אך הוא מקיף ננס אדום מאוד פעיל, מה שגורם למדענים להסיק שהוא גם סופג קרינה בכמות מסוכנת לאפשרות חיים.
K2-18b התגלה על ידי טלסקופ החלל קפלר ב-2015, והוא מרוחק מאתנו 110 שנות אור בקבוצת הכוכבים אריה.
קפלר-452b, שגילויו פורסם ב-23 ביולי 2015, הוא כוכב הלכת הידוע בעל הסיכויים הרבים ביותר לחיים באזור הישיב.
קדם לו קפלר-22b, כוכב הלכת השלישי של הכוכב דמוי שמש קפלר-22 (במרחק של כ-600 שנות אור מכדור הארץ), שהיה הדוגמה הטובה ביותר לכוכב לכת חוץ-שמשי שמסלולו סביב הכוכב שלו נמצא בתוך תחום ישיב מבחינה תאורטית.
אזור מושפע מחום (HAZ - Heat Affected Zone) הוא האזור בחומר מתכתי או תרמופלסטי, אשר המיקרומבנה והתכונות שלו משתנים על ידי או פעולות חיתוך הדורשות חום רב.
החום שנוצר בתהליך והקירור שלאחריו גורמים לשינוי במשטח שמסביב להלחמה.
רמת השינוי בתכונות החומר תלויה בחומר עצמו, בחומר שבאמצעותו מבצעים את ההלחמה, ובכמות וריכוז החום שבעזרתו מלחימים.
ערך הדיפוזיה התרמית של החומר הוא בעל תפקיד חשוב בנושא: אם קצב הדיפוזיה מהיר, החומר מתקרר מהר יותר והאזור HAZ הוא יחסית קטן; אחרת, דיפוזיה נמוכה גורמת לקירור איטי ואזור HAZ גדול.
גם כמות החום חשובה - חום רב יגדיל את ה-HAZ.
אזור ניאגרה שבדרום אונטריו בקנדה משתרע על שטח של 1,854 קמ"ר בין ימת אונטריו בצפון לבין ימת אירי בדרום.
באזור מתגוררים כחצי מיליון איש, והוא מרכז תיירותי וחקלאי חשוב.
אזור זה נחשב "ארץ היין" של קנדה, ומרוכזים בו מטעי גפנים רבים מהם מייצרים יינות לכל העולם.
בצפון האזור משתרעת רצועה צרה של הרי הניאגרה.
מפלי ניאגרה – המפלים האדירים מושכים מיליוני תיירים מדי שנה.
סמוך למפלים הוקמה עיר בשם דומה הכוללת בתי מלון רבים, מוזיאונים ואתרי בילוי לכל המשפחה.
ניאגרה און דה לייק – עיירה המשמרת את אופייה ההיסטורי.
סנט קתרינס () – העיר הגדולה באזור.
נהר ניאגרה – הנהר הארוך משמש כגבולו המזרחי של האזור ומפריד בין קנדה לבין ארצות הברית.
תעלת ולנד – תעלת אוניות בין ימת אונטריו וימת אירי שנחפרה כדי לעקוף את מפלי ניאגרה.
אזור מוגן-טילים או אזור מוכה-טילים ובראשי תיבות אמ"ט, הוא אזור המצוי בטווח הירוט של כוחות נ"מ המצוידים בטילי קרקע-אוויר.
באמ"ט לא נכללים בדרך כלל אזורי הכיסוי של טילי טילי כתף נישאים וקצרי טווח דוגמת סטינגר או SA-7.
האזורים מוגני הטילים מסומנים בדרך כלל על גבי מפות כמעגלים סביב אתרי הקבע של טק"א כאשר רדיוס המעגל הוא טווח הטיל.
צרוף השטחים הכלואים במעגלים הוא האזור המוגן טילים כאשר בחלקים מסוימים עשוי להיות כיסוי של יותר מסוללת טילים אחת ושבהם רמת האיום על כלי טיס גבוהה יותר.
ביטוי מדויק יותר של אזורים מוגני טילים הוא תלת־ממדי מאחר שמעטפת הירוט של טק"א היא שילוב בין מרחק המטרה מהמשגר וגובה היחסי, האזורים מוגני טילים מהווים למעשה חלל במרחב שצורתו דמוית כיפה מעל כל בסיס טילים.
בראש הכיפה בדרך כלל מגרעת בשל יכולת פגיעה מוגבלת במטרה המצויה בזווית קרובה לישרה.
מפת האמ"ט שימושית בעת תכנון נתיבי טיסות בגיחות מבצעיות לשטח מדינת אויב או בסיורים בקרבת גבולות המדינה.
מאחר שסוללות טילי הקרקע אוויר הם מכלולים מורכבים שבהם במערכות אלקטרוניות רגישות, מכ"מי גילוי, משגרים, טילים ומערך טכני ולוגיסטי תומך, הם ממוקמים בדרך כלל בבסיסי קבע.
בבסיס הקבע מבנים קשיחים ומחפורות להגנה על חלקי המערכות, תותחי נ"מ כנגד תקיפת מטוסים מנמיכי טוס וכן מערך תמיכה שוטפת בצרכים הטכניים המיוחדים הדרושים לתחזוקתה המורכבת.
לכן בעיתות שגרה האזורים מוגני הטילים בדרך כלל קבועים וידועים.
אולם בעיתות מתיחות ובמלחמה נוקטים הצדדים אסטרטגיה של "דילוגים" של סוללות הטילים ובכך משנים את האזורים המוגנים במטרה להקשות על האויב בניתוח האזורים המוגנים.
בנוסף, מערכות נ"מ חדשות, נבנות לרוב עם יכולת תנועה זריזה כדי להפוך את הדילוגים למהירים (טווח של שעות) ולהפחית את הצורך בבנייה של אתרי קבע מסיביים לאכלוס סוללות המיירטים.
אמצעי זהירות בעת טיסה באמ"ט
גיחות חודרות אמ"ט מחייבות נקיטת אמצעי זהירות ובהם:
טיסה בגובה נמוך מעל פני הים או בין ואדיות על מנת להסתתר מגילוי על ידי מכ"מי האויב.
טיסה בגובה רב (הייתה פעילה בעיקר במלחמה הקרה בטיסות צילום וריגול) שמיועדת לחמוק מטילים שאמורים ליירט מטרות בגובה בינוני.
הפעלת אמצעי ל"א לשיבוש שידורי מכ"מי וממסר של סוללות הטילים.
שימוש באמצעי הטעיה פיזיים כגון מוץ.
חלק מהאמצעים משוחררים באופן אוטומטי.
איתור שיגורים ומעופי טילים במבט על ידי טייסי המבנה ואזהרות הדדיות לקראת ביצוע תמרון התחמקות מטיל (שיגור יוצר ענן אבק וכן שובל עשן ממנוע הטיל)
תכנון נתיב משיק אמ"ט או שעומק החדירה מאפשר יציאה מהאמ"ט עם זיהוי שיגור (מעוף הטיל נמשך בדרך כלל עד עשרות שניות שמאפשר שינוי נתיב)
ליווי של מטוסים שמשמשים לתצפית ואזהרה מפני שיגור טילים.
ליווי מתבצע בעיקר בגיחות צילום כאשר המטוסים המצלמים אינם מסוגלים לבצע תצפית יעילה וטסים בנתיב ישר ובגובה פגיע.
התמודדות חיל האוויר הישראלי עם אזורים מוגני-טילים
מלחמת ששת הימים הייתה העימות הראשון שבו נאלץ חיל האוויר להתמודד עם איום טילי קרקע אוויר.
מדינת העימות היחידה שהצטיידה בטק"א הייתה מצרים אשר פרשה סוללות SA-2 בדלילות בסיני ובקרבת אתרים אסטרטגיים בעומק מצרים.
בשל המודיעין המועט אודות המערכת ובשל דלילותם העדיף חיל האוויר לבצע את פעילותו המבצעית תוך עקיפת אזורים אלה.
במלחמת ההתשה הופעל חיל האוויר באינטנסיביות באזור תעלת סואץ וכן בתקיפות בעומק מצרים.
במהלך המלחמה הלך והתעבה מערך הטק"א המצרי.
והחל מראשית 1970 נוספו למערך המצרי סוללות רבות של טילים חדשים מדגם SA-3 שהופעלו על ידי צוותים סובייטיים.
בהדרגה הפכה החזית לאזור רציף מוגן טילים שבו התקשו מטוסי חיל האוויר לפעול בחופשיות.
נעשו ניסיונות להתמודד עם איום הטילים באמצעות פיתוח תמרוני התחמקות שתירגלו הטייסים וכן נעשה שימוש בלוחמה אלקטרונית באמצעות התקנים אמריקאיים שהותקנו באופן חיצוני על המטוסים.
למרות המאמץ הישראלי הופלו מספר מטוסים ישראלים שפעלו באזורים אלה בעיקר לקראת סוף המלחמה.
לנוכח הקושי בהתמודדות עם המערך הצפוף התגבשה בחיל האוויר תורת לחימה שלפיה במלחמה כוללת יפעל חיל האוויר להשמדת מערך הטילים תוך שימוש בטכניקות הפצצה ייחודיות שישולב בהם ל"א ורק לאחר מכן יתפנה לסיוע לכוחות הקרקע.
במלחמת יום הכיפורים נאלץ חיל האוויר לפעול בשני אזורים נרחבים מוגני טילים בצפיפות, האחד בחזית המצרית לכל אורך ומשני צידי תעלת סואץ והשני בחזית הסורית ברמת הגולן גם מעל לשטח ישראלי.
בשל הקרבות הבלימה הקרקעיים הקשים שניהל צה"ל בשתי החזיתות נדרש חיל האוויר לסייע בדחיפות לכוחות הקרקע בתוך אמ"ט ומבלי שיכול היה להוציא אל הפועל את תורת הלחימה שגיבש להשמדת סוללות הטילים תחילה.
הטלת חיל האוויר לסיוע בתוך אמ"ט עלה לחיל האוויר באבדות כבדות בטייסים ומטוסים.
ניסיון מאוחר יותר לתקיפת סוללות הטילים בסוריה נכשל בשל העדר מודיעין עדכני באשר למיקום סוללות הטילים הניידות ולאמ"ט.
במלחמת לבנון הראשונה, ערך חיל האוויר הישראלי מבצע ערצב-19 לחיסול סוללות הנ"מ הסוריות בבקעת הלבנון.
מבצע זה צלח בעיקר בשל הפקת הלקחים מההתמודדות עם האמ"טים במלחמת יום הכיפורים.
דבר נוסף שתרם לניצחונו של חיל האוויר הייתה העובדה שהסורים השתמשו באותם דגמי טילי הנ"מ שהיו בשימושו גם במלחמת יום הכיפורים ואשר היו מוכרים לחיל האוויר שהספיק לגבש עבורם תרגולות יעילות להשמדה.
האזור הכלכלי הבלעדי ("מים כלכליים"), כפי שנקבע בחוק הים, הוא אזור ימי המשתרע עד 200 מיילים ימיים (370.4 ק"מ) מחוף מדינה, ובו למדינה זכויות מיוחדות להגנת הטבע.
באזור זה למדינה יש את הזכות הבלעדית לנצל או לשמור על כל המשאבים שנמצאים בתוך המים, על קרקעית הים או מתחת לקרקעית הים.
משאבים אלה כוללים גם משאבים חיים, כגון דגים, וגם משאבים שאינם חיים, כגון נפט וגז טבעי.
האזור יכול לשמש לחיפושים ולשימוש במשאבים ימיים, כולל ייצור אנרגיה ממים ורוח.
לפני 1982, מים טריטוריאליים הורחבו בצורה בלתי מבוקרת פעמים רבות על מנת לספח פעילויות כגון כרייה במים עמוקים, קידוח ימי, זכויות דיג ולמנוע שידורי רדיו פיראטיים ממתקנים ימיים מלאכותיים ומספינות עוגנות.
למדינה חופית ניתנת שליטה מלאה על מימיה הפנימיים, שליטה פחותה על מימיה הטריטוריאליים, שליטה פחותה מזו על "האזור הסמוך" וזכויות כלכליות מסוימות ב"אזור הכלכלי הבלעדי" ובמדף היבשתי.
לעיתים קרובות, אזור כלכלי בלעדי הנתבע על ידי מדינה מסוימת, נתבע גם על ידי מדינה אחרת.
באופן כללי, האזור הכלכלי הבלעדי של מדינה משתרע עד למרחק של 200 מיילים ימיים (.370.4 ק"מ) מקו החוף.
מרחק מקסימלי כזה מתרחש כאשר קווי החוף של המדינות הסמוכות נמצאים יותר מ-400 מיילים ימיים (כ-740 ק"מ) זה מזה.
במצבים אחרים, המדינות הן שצריכות לקבוע את הגבול הימי בפועל, כאשר ברירת המחדל היא שיוך לחוף הקרוב ביותר.
לפי ההגדרה האזור הכלכלי הבלעדי של המדינה מתחיל בגבול המרוחק מהחוף של המים הטריטוריאליים שלה ומגיע עד למרחק של 200 מייל ימי (370.4 ק"מ) מקו החוף.
האזור הכלכלי הבלעדי רחב הרבה יותר מאשר המים הטריטוריאליים, אשר מסתיימים 12 מייל ימי (כ-22 ק"מ) מקו החוף (על פי הכללים שנקבעו בחוק הים)..
למדינות גם יש זכויות על קרקעית הים של המדף היבשתי עד 350 מיילים ימיים (כ-648 ק"מ) מקו החוף, תחום שנמצא מעבר לאזור הכלכלי הבלעדי, אך מקומות כאלה אינם נחשבים לחלק מהאזור הכלכלי הבלעדי.
ההגדרה המשפטית של המדף היבשתי אינה זהה למשמעות הגאולוגית של המונח, משום שהיא כוללת גם את העלייה ליבשת ואת המדרון ממנה, כמו גם את קרקעית הים כולה בתוך האזור הכלכלי הבלעדי (שעשויה, כמו במקרה של ישראל, להיות עמוקה בהרבה מאשר מדף היבשת).
ההגדרה הראשונית של המים הטריטוריאליים הריבוניים של המדינה הייתה 3 מיילים ימיים או כ-6 ק"מ (כטווח של יריית תותח) מעבר לחוף.
בעידן המודרני, המים הטריטוריאליים הריבוניים של מדינה הורחבו עד 12 מיילים ימיים (כ-22 ק"מ) מקו החוף.
במאי-יוני 1949 הכריזו 10 מדינות ערביות על זכויות מסוימות (בעיקר לגבי נפט) ב"אדמות שקועות".
ב-18 באוגוסט 1952 פרסמו צ'ילה, אקוודור ופרו הצהרה שקיבעה את אזור ה-200 המיילים הימיים.
עם זאת הכרזות אלו לא זכו לתמיכה רחבה בוועידות הראשונות על חוק הים ב-1958 וב-1960 והנושא צבר תאוצה רק בשנות השישים.
בשנת 1970, כאשר העצרת הכללית החלה בהכנות לוועידה הקרובה תשע מדינות מאמריקה הלטינית כבר קבעו סמכויות דומות על כל השטח של ה-200 מייל ימיים ובאותה שנה קיבלו מרבית המדינות באזור את הצהרות מונטווידאו ולימה בנושא זה.
במקביל הוועדה המייעצת המשפטית אסיה ואפריקה (AALCC) דנה בנושא (עם משקיפים מאמריקה הלטינית) ב-1970–1971.
הצהרת סנטו דומינגו ב-9 ביוני 1972 של מדינות הים הקריבי והצהרת הוועדה המשפטית הבינאמריקאית ה-16 ב-9 בפברואר 1973 גם הן עסקו בנושא זה וקבעו כללים מדויקים יותר.
במקביל לכך ערכו עברו החלטות דומות בקמרון ובהחלטה של ארגון אחדות אפריקה ב-2 ביולי 1973 באדיס אבבה.
החל מ-1967 החל האו"ם בהסדרת הנושא על ידי סדרת ועדות שעסקו במידה רבה בנושא הוויכוחים בין מדינות הדיג לבין מדינות החוף בנושא זכויות הדיג.
ב-1982 נחתמה אמנת האו"ם לזכויות הים שבה אומץ אזור 200 המייל הימי באופן רשמי כאזור הכלכלי הבלעדי.
חלק ה', סעיף 55 לאמנה קובע (בתרגום חופשי):
"משטר משפטי ספציפי של האזור הכלכלי הבלעדי"
האזור הכלכלי הבלעדי הוא אזור מעבר וסמוך למים הטריטוריאליים של המדינה, הכפוף למשטר המשפטי הספציפי שנוצר בחלק זה, בו הזכויות והשיפוט של מדינת החוף והזכויות והחירויות של מדינות אחרות נקבעות על ידי ההוראות הרלוונטיות לאמנה זו.
עם זאת חלק ניכר מהמדינות מטילות הגבלות נוספות שונות על הפעילות באזור הכלכלי הבלעדי שנעות מאיסור פעילות צבאית של גורמי חוץ ועד לאיסור צילום.
המדידה המדויקת של אזורים כלכליים בלעדיים היא מקור שכיח לסכסוכים בין מדינות באזורים הימיים השונים:
מלחמת הבקלה בשנות השבעים-שמונים של המאה ה-20 בין בריטניה ואיסלנד.
הסכסוך בין לבנון וישראל על קביעת הגבול הימי ביניהן וכן התייצבותה של טורקיה כנגד ההסכם בין ישראל לקפריסין המקפח לדעתה את קפריסין הטורקית.
נורווגיה ורוסיה היו חלוקות הן לגבי האזור הכלכלי הבלעדי והן לגבי המים הטריטוריאליים בארכיפלג סבאלברד והשפעת אמנת סבאלברד על כך.
הסכם בנושא זה נחתם במורמנסק ב-15 בספטמבר 2010.
המחלוקת על רוקול היא בעיקרה בשל האזור הכלכלי הבלעדי ולא על המשאבים של האי גופו.
איי ספראטלי בים סין הדרומי הם מוקד מחלוקת בין מספר מדינות שכנות.
האזור המוגן לדיג ולאקולוגיה שהוכרז על ידי קרואטיה בים האדריאטי גורם חיכוך עם איטליה וסלובניה, וגרם בעיות בתהליך הצטרפותה של קרואטיה לאיחוד האירופי (לבסוף הוסכם כי ההכרזה תחול רק לגבי מדינות שאינן חברות).
שלוחה בצורת טריז של ים בופור שנויה במחלוקת בין קנדה וארצות הברית בשל דיווחים על עתודות נפט משמעותיות.
צרפת טוענת לחלק מהאזור הכלכלי הבלעדי של קנדה באזור סן-פייר ומיקלון בהתבסס על הגדרה חדשה של המדף היבשתי והאזור הכלכלי הבלעדי בין שתי המדינות.
אזור סן-פייר ומיקלון מוקף לחלוטין על ידי האזור הכלכלי הבלעדי של קנדה.
מאוריציוס טוענת לאזור כלכלי בלעדי שכעת שייך לאי טרומלין הצרפתי ולשטחים נוספים הנתבעים על ידי הטריטוריה הבריטית באוקיינוס ההודי.
יפן טוענת לאזור כלכלי בלעדי סביב אוקינטורישימה (Okinotorishima), אך טענה זו מותקפת על ידי סין, טייוואן ודרום קוריאה, הטוענות כי מדובר באי שאינו מסוגל לייצר אזור כלכלי בלעדי.
אזורים בהם מדף קרח קבוע משתרע מעבר לקו החוף מהווים גם הם מקור למחלוקת פוטנציאלית.
אזורים כלכליים בלעדיים לפי מדינה
חוק הימים וקרקעות שקועות 1973
לאוסטרליה יש את האזור הכלכלי הבלעדי השלישי בגודלו (אחרי ארצות הברית וצרפת אבל לפני רוסיה) בשטח הכולל העולה על זה של שטחה היבשתי.
לפי אמנת האו"ם, האזור הכלכלי הבלעדי של אוסטרליה בדרך כלל משתרע 200 מיילים ימיים (כ-370 ק"מ) מהחוף של יבשת אוסטרליה והטריטוריות מחוץ ליבשת, למעט מקרים שבהם הסכם תיחום ימי נחתם עם מדינה אחרת.
משלחת האומות המאוחדות לענייני גבולות המדף היבשתי אישרה, באפריל 2008, את הזכויות של אוסטרליה על יותר מ-2.5 מיליון קמ"ר נוספים של קרקעית ים מעבר לגבולות האזור הכלכלי הבלעדי של אוסטרליה.
בטיעוניה לוועדה טענה אוסטרליה גם למדף יבשתי נוסף של הטריטוריה האנטארקטית האוסטרלית, אך טענות אלה נדחו על פי בקשתה של אוסטרליה.
עם זאת, גודלו התאורטי של האזור הכלכלי הבלעדי של אוסטרליה מהטריטוריה שלה באנטארקטיקה מוערך כ-2 מיליון קילומטרים רבועים.
לאיראן שטח אזור כלכלי בלעדי של 164,051 קמ"ר ובנוסף לו מדף יבשת של 108,534 קמ"ר המתחלקים בין המפרץ הפרסי, מפרץ עומאן והים הערבי.
לאיראן הסכמי חלוקת שטח עם בחריין, עומאן, קטר ודובאי כמו גם הסכם חלקי עם ערב הסעודית.
עם זאת המדינה נמצאת בסכסוך עם כווית ועם ערב הסעודית על השטח המשותף לשתי האחרונות.
שטח המים הטריטוריאליים של ארגנטינה הוא 1,084,386 קמ"ר (מתוכם 2,542 באוקיינוס השקט והשאר באטלנטי) וכן שטח של מדף יבשת של 785,879 קמ"ר (מתוכו 77 קמ"ר בשקט).
הגבול בארכיפלג טיירה דל פואגו עם צ'ילה נקבע "הסכם השלום והידידות" לאחר עימות הביגל, לארגנטינה יש גם הסכם תיחום עם אורוגוואי.
כחלק מאי ההכרה של ארגנטינה בריבונות הבריטית על איי פוקלנד היא איננה מכירה באזור הכלכלי הבלעדי של בריטניה סביב האיים (החופף בחלקו את זה של ארגנטינה), כמו גם במדף היבשת הנמשך דרום מזרחה אל איי ג'ורג'יה הדרומית ואיי סנדוויץ' הדרומיים שבשליטת בריטניה.
האזור הכלכלי הבלעדי של ארצות הברית, הגדול בעולם, משתרע על פי 11,351,000 קמ"ר.
האזור הכלכלי הבלעדי ממוקם בשלושה אוקיינוסים (השקט, הארקטי והאטלנטי), במפרץ מקסיקו, ובים הקריבי.
האזור כולל שטחים מסביב לשטח העיקרי של ארצות הברית וכן מסביב לאלסקה, פוארטו ריקו, איי הבתולה האמריקאיים, הוואי, איי מריאנה הצפוניים, גואם, אטול מידווי, האי וייק, אטול ג'ונסטון, אטול פאלמירה, האי ג'רוויס, סמואה האמריקנית, האי בייקר, שונית קינגמן והאי נבאסה.
אזור זה הוכרז על ידי הנשיא רונלד רייגן ב-10 במרץ 1983 כהמשך להכרזה של טרומן ב-1945 על שליטה במדף היבשתי (שארצות הברית לא הרחיבה את תחומה אליו אחרי הכרזת רייגן)
שטחו של האזור הכלכלי הבלעדי של ברזיל עומד על כ-3,660,995 קמ"ר, שטח זה כולל הן את השטח סביב היבשת והן את השטח סביב האיים השייכים למדינה.
ב-17 במאי 2004, הגישה המדינה את תביעתה לוועדת האו"ם לגבולות המדף היבשתי (CLCS) לצרף עוד שטח של 708,805 קמ"ר מהמדף היבשתי.
שטח האזור הכלכלי הבלעדי של בריטניה, החמישי בגודלו בעולם ומשתרע על שטח של כ-6,805,586 קמ"ר.
גודל זה כולל את האזור הכלכלי הבלעדי המקיף את האיים הבריטיים, את שטחי חסות של הכתר הבריטי, ואת הטריטוריות הבריטיות שמעבר לים אבל לא את האזור הכלכלי הבלעדי של הטריטוריה הבריטית באנטארקטיקה.
+ תחומי האזור הכלכלי הבלעדי של בריטניה, שטחי חסות של הכתר ושטחים מעבר לים טריטוריה קמ"ר הערותבריטניה773,676כולל רוקול (שנוי במחלוקת) והאי מאןאנגווילה92,178אסנשן†441,658ברמודה450,370הטריטוריה הבריטית באוקיינוס ההודי638,568שנוי במחלוקת עם מאוריציוסאיי הבתולה הבריטיים80,117איי קיימן119,137איי התעלה1,1658איי פוקלנד550,872שנוי במחלוקת עם ארגנטינהגיברלטר426שנוי במחלוקת עם ספרדמונטסראט7,582פיטקרן836,108סנט הלנה†444,916סנט הלנה1,449,532שנוי במחלוקת עם ארגנטינהארכיפלג טריסטן דה קונה†754,720איי טרקס וקייקוס154,068סה"כ6,805,586
† חלק מהשטח של סנט הלנה, אסנשן וטריסטן דה קונה, שביחד כוללים אזור כלכלי בלעדי של 1,641,294 קילומטרים רבועים.
רק האיים הבריטיים (כולל רוקול) וגיברלטר הם חלק מהאיחוד האירופי.
איי התעלה, אי מאן והשטחים הנותרים מעבר לים (חוץ מגיברלטר) אינם חלק מהאיחוד האירופי.
בהתאם להכרזה מיום 25 בנובמבר 1994 הרפובליקה הפדרלית של גרמניה היא בעלות על אזור כלכלי בלעדי בים הצפוני (28,600 קמ"ר) ובים הבלטי (4,000 קמ"ר), שטח זה מנוהל על ידי המדינה הפדרלית, בניגוד למים הטריטוריאליים המנוהלים על ידי המדינות.
דרום אפריקה הצטרפה לאמנת חוק הים של האו"ם בסוף 1984 ובשנת 1994 אשררה אותה וכן חתמה על הסכם תיחום עם נמיביה.
עם זאת הטענות של המדינה לאזור הכלכלי הבלעדי והן לגבי השטח הסמוך ליבשת אפריקה, והן לזה שסביב איי הנסיך אדוארד, נקבעו רק בשנת 2009.
שטחו הכולל של האזור הכלכלי הבלעדי של דרום אפריקה 1,535,538 קמ"ר ומורכב משני חלקים:
קוריאה הדרומית חתמה על חוק הים בשנת 1996 וכיום שטח המים האזור הכלכלי הבלעדי שלה הוא 475,469 קמ"ר.
קוריאה הדרומית נמצאת בסכסוך עם יפן על סלעי ליאנקור, סכסוך שלא מנע מהן להגיע להסכמי דיג באזור.
כמו כן היא מסוכסכת עם סין על שטח באזור איי סוקרטה בים סין המזרחי, בעיקר על זכויות הדיג במקום, סכסוך שמאיים לגרור גם את ארצות הברית.
ממשלת הודו חתמה על חוק הים ביוני 1995 והחל מאמצע העשור הראשון שנות ה-2000 היא מנסה להרחיב את תחום האזור הכלכלי הבלעדי שלה תוך שהיא נתקלת בהתנגדות של פקיסטן, הודו גם מעורבת בחיפושי נפט בתוך המים הכלכליים של וייטנאם באזור ים סין הדרומי למרות התנגדות סין.
כיום שטח האזור הכלכלי הבלעדי של הודו הוא 2,305,143 מתוכם 663,629 משויכים לאיי אנדמן והשאר ליבשת.
הגם שיוון הכריזה על הרחבה של שליטתה לתחום רחב מהמים הטריטוריאליים עוד ב-1931 וחתמה על הסכם בנושא עם איטליה ב-1977 הרי רק בראשית 2013 הצהירה כי היא טוענת לאזור כלכלי בלעדי.
וזאת בעקבות התגברות הסכסוך עם טורקיה בנושא במהלך השנה שקדמה לכך.
על פי המפות שפורסמו, ממשלת ישראל הכירה באזור הכלכלי הבלעדי של יוון וקפריסין.
המפות מתארות את מהלך צינור הגז שיעביר גז שיופק על ידי נובל אנרג'י ממאגר לווייתן לאירופה, באמצעות צינור תת-ימי וחציית יוון.
צינור הגז צריך לעבור את שטח הים, אשר על פי המשפט הבינלאומי, כחלק מהאזור הכלכלי הבלעדי היווני.
בהצעה זו, ישראל מכירה באזור הכלכלי הבלעדי היווני באזור ומציעה יתרון שיוון יכול להשתמש בהליכי משא ומתן לתמיכה בטענותיה על האזור.
בפועל, שיתוף הפעולה הזה יהיה להקים קואליציית אנרגיה חזקה בין יוון, קפריסין וישראל.
חלק הכרייה והפעלה יבוצע על ידי חברה אמריקנית.
"מהות העניין היא שבמאמץ להגן ולהבטיח את האינטרסים חיוניים של ישראל בים התיכון, לישראל כבר לא נשארה ברירה אלא לתחום באופן רשמי את הגבולות הימיים שלה".
הנתונים לעיל כמו גם המפות הרלוונטיות בפרויקט The Sea Around Us מסמנים את הגבולות הנטענים על ידי יפן, ולא לוקחים בחשבון את הטענות של המדינות השכנות.
ליפן יש מחלוקת על גבולות האזורים הכלכליים הבלעדיים עם כל שכנותיה באסיה (רוסיה, קוריאה הדרומית, סין וטאיוואן).
ליפן סכסוך על איי סנקאקו עם סין וטאיוואן, בסלעי ליאנקור עם קוריאה הדרומית והאיים הקוריליים עם רוסיה.
לישראל אזור כלכלי בלעדי רק בים התיכון משום שחופי מפרץ אילת שישראל חולקת עם מצרים וירדן קרובים כך שנקודת המגע ביניהם לא חורגת מעבר לתחום המים הטריטוריאליים של שלוש המדינות ואילו ים המלח נחשב כמים פנימיים.
שטח המים הכלכליים של ישראל, 22,000 קמ"ר, הנמצאים במים העמוקים - עד 220 מיילים ימיים מחופי המדינה ומוגדרים כ"אזור כלכלי בלעדי", או בקיצור "מים כלכליים", משתווה לשטחה היבשתי של המדינה - 22,071 קמ"ר.
שדות הגז המשמעותיים של ישראל תמר, לווייתן והאחרים נמצאים באזור הכלכלי הבלעדי שלה מעבר לתחום המים הטריטוריאליים.
הסכם זה היה אמור להשלים את ההסכם שנחתם בין קפריסין ובין לבנון בינואר 2007 אולם מעולם לא אושר על ידי הפרלמנט הלבנוני ולעלות בקנה אחד עם החוק הקפריסאי משנת 2004. ההסכם מעביר את הגבול בין ישראל ללבנון בניצב לקו החוף.
בפועל טענה לבנון כנגד ההסכם בנימוק שקו הגבול צריך לעבור ישירות ממזרח למערב, פער של כעשרים מעלות לעומת העמדה הישראלית.
שלטענתה גזלה 860 קמ"ר מהאזור הכלכלי הבלעדי שלה וזכתה לתמיכה אמריקאית בעמדתה.
המחלוקת הביאה לסדרה של התבטאויות תוקפניות של שני הצדדים החל מאמצע 2010, להכרזה ישראלית על מימון מחצית מהעלויות הביטחוניות של משק הגז הימי על ידי הממשלה ב-2010 ולדרישה לחיזוק ניכר של חיל הים בהתאם.
תוצאה נוספת של ההסכם בין ישראל לקפריסין הייתה דרישתה של טורקיה להכרה בזכויות קפריסין הטורקית, לחיזוק הקשר הביטחוני בין ישראל וקפריסין ולמעורבות יוון בסוגיה.
בין לבנון לישראל נוצרה מחלוקת היכן עובר הגבול הימי בין המדינות, על כ-860 קמ"ר.
על רקע הסכסוך ב-2 ביולי 2022 נשלחו שלושה כטב"מים עוינים, מכיוון לבנון אל עבר אסדת הגז "כריש".
המדינות חתמו על הסכם הגבול הימי בין ישראל ללבנון ב-27 באוקטובר 2022 בתיווכו של עמוס הוכשטיין.
האזור הכלכלי הבלעדי של מקסיקו כולל שטח של 3,269,386 קמ"ר.
שטח זה כולל אזורים בים הקריבי, במפרץ מקסיקו (כולל שטח שנחתמה עליו אמנה לחלוקה עם ארצות הברית), במפרץ קליפורניה, באוקיינוס האטלנטי ובאוקיינוס השקט.
לנורווגיה יש אזור כלכלי בלעדי גדול: 819 620 קמ"ר סביב החוף שלה.
למדינה יש גם אזור דיג של 1,878,953 קמ"ר, כולל אזורי דיג סביב סבאלברד ויאן מאיין.
השיתוף באזור הכלכלי הבלעדי בין חברות האיחוד האירופי היה בין הסיבות מדוע נורווגיה לא הפכה לחברה בו.
סכסוך בנושא הדרך על יישום חוק הים במרחב שבין יאן מאיין (נורווגיה) וגרינלנד (דנמרק) הסתיים ב-1993 בהחלטה (אחת הראשונות בנושא חוק הים) של בית הדין הבינלאומי לצדק שקבעה כי המקרה הוא חריג ביחס החופים ולפיכך חילקה את השטח הגדול יותר לדנמרק.
בחודש אפריל 2009, משלחת האומות המאוחדות לגבולות המדף היבשתי אישרה את טענתה של נורווגיה ל-235,000 קילומטרים רבועים נוספים של מדף יבשתי.
הוועדה מצאה כי לנורווגיה ולרוסיה תביעות תקפות מעל חלק ממדף ים ברנץ.
האזור הכלכלי הבלעדי של ניו זילנד מקיף את איי ניו זילנד כמו גם את התחומים האחרים הנכללים במדינה: טוקלאו, ניואה, איי קוק.
ניו זילנד טוענת גם לריבונות על שטח חסות רוס באנטארקטיקה אולם לא הכריזה על שטח כלכלי בלעדי מסביב לו.
האזור הכלכלי הבלעדי של פולין כולל שטח של כ-30,533 קמ"ר בתוך הים הבלטי.
האזור הכלכלי הבלעדי כולל חלקים מהשטחים הבאים: אגן בורנהולם, קמט שלופסק, אגן גוטלנד ואגן גדנסק.
ישנם מספר שרטונות בין האגנים והחוף הפולני, כולל גדת אודר, גדת שלופסק, גדת Stilo, והגדה הדרום מזרחית.
המינרלים העיקריים בתוך האזור הכלכלי הבלעדי הם חצץ וחול.
פורטוגל הגישה תביעה להגדיל את שטח האזור הכלכלי הבלעדי שלה ל-2,150,000 קילומטרים רבועים נוספים של מדף היבשת במאי 2009, וכתוצאה מכך לאזור כלכלי בלעדי כולל של יותר מ-3,877,408 קמ"ר.
כיום שטח האזור הכלכלי הבלעדי של פורטוגל הוא העשירי בעולם בגודלו.
הגבול הדרומי בין האזורים הכלכליים הבלעדיים של פורטוגל וספרד שנוי במחלוקת.
ספרד טוענת שהגבול הדרומי ביותר צריך להיות בקו הנמצא במרחק שווה ממדיירה והאיים הקנריים.
אבל פורטוגל טוענת לריבונות על איי Savage (ארכיפלג קטן בצפון האיים הקנריים), ולכן הגבול דרומי יותר.
מנגד טוענת ספרד שלאיים אלו אין מדף יבשתי נפרד, על פי סעיף 121 של חוק הים: "סלעים שלא ניתן לקיים מגורי אדם או חיים כלכליים עליהם, לא יהיה להם כל אזור כלכלי בלעדי או מדף יבשתי".
האזור הכלכלי הבלעדי של הפיליפינים משתרע על שטח בגודל כ-2,265,684 קמ"ר.
חלקים משטח זה חולקו לזיכיונות לחיפוש נפט וגז (12 חלקים בכל פעם) ב-2007 וב-2012.
השטח ממזרח לקפריסין הוא חלק ממאגר הגז במזרח הים התיכון שנמשך מחופי מצרים צפונה והחל מתחילת שנות האלפיים התגלו כמויות משמעותיות של גז טבעי באזור המכונה בלוק 12 (אפרודיטה) באזור הכלכלי הבלעדי של קפריסין, כ-175 ק"מ דרומית ללימסול ב-33°5′40 צ' ו-32°59′0″ מ' (סמוך לנקודת החיתוך של גבולות ישראל-לבנון-קפריסין).
באוגוסט 2011, נובל אנרג'י חתמה על הסכם לייצור שיתוף עם ממשלת קפריסין בנוגע לפיתוח המסחרי של השטח.
בתגובה איימה טורקיה, לגייס כוחות חיל הים שלה במקרה שקפריסין תנסה להמשיך בתוכניותיה להתחיל בקידוח בבלוק 12. מאמצי הקידוח של קפריסין קיבלו את תמיכתן של ארצות הברית, של האיחוד האירופי ושל האו"ם וב-19 בספטמבר 2011 החלו הקידוחים בבלוק 12 ללא כל תקריות.
האזור כלכלי בלעדי של צ'ילה כולל אזורים סביב איי דסוונטוראדאדס, אי הפסחא ואיי חואן פרננדס.
קיימת מחלוקת עם פרו על שטח האזור הכלכלי הבלעדי של צ'ילה: מחלוקת ימית צ'ילה - פרו
בשל הטריטוריות מעבר לים, צרפת מחזיקה באזור הכלכלי הבלעדי השני בגודלו בעולם, המשתרע על פני 11,035,000 קמ"ר, קצת פחות מהאזור כלכלי בלעדי של ארצות הברית (14,383,000 קמ"ר), אבל לפני האזור הכלכלי הבלעדי של אוסטרליה (8,148,250 קמ"ר).
האזור הכלכלי הבלעדי של צרפת מכסה כ-8% מהשטח הכולל של כל האזורים הכלכליים הבלעדיים בעולם, ואילו שטחה של הרפובליקה הצרפתית הוא רק 0.45% מהשטח היבשתי של כדור הארץ.
רשימה זו כוללת שטחים נשלטים בתוך המדינות הריבוניות (כולל שטחים לא מיושבים), אבל אינה כוללת תביעות באנטארקטיקה.
בגנומיקה או בגנטיקה מולקולרית אזור לא מתורגם , מתייחס לשני הקצוות של מולקולת mRNA (רנ"א שליח) אשר אינם מתורגמים לחלבון, ותוחמים את הרצף המקודד (CDS) שמצוי במרכז המולקולה.
מולקולת ה-mRNA נוצרת על פני ה-DNA בתהליך השעתוק המתרחש בגרעין התא, ולאחריו היא מיוצאת לציטופלסמה ושם היא מתורגמת לחלבון על ידי ריבוזומים.
רצף החלבון נקבע על פי האזור המקודד שמצוי במולקולת ה-mRNA המתורגמת, בעוד שרצפי ה-UTR אינם מתורגמים, שכן רצפם אינו מהווה חלק ממסגרת הקריאה הפתוחה.
ה-UTR המצוי במעלה הזרם (upstream, "לפני") לרצף המקודד מכונה UTR '5, בעוד שה-UTR שמצוי בקצה האחר של מולקולת ה-mRNA במורד הזרם (downstream, "אחרי") ביחס ל-CDS נקרא UTR '3. שמות האזורים מבוססים על הכיווניות של המולקולה.
על אף שלאזורים אלו אין תרומה ישירה לרצף החלבון, נודעים להם תפקידי בקרה חשובים והם ממלאים תפקיד מכריע בקביעת היציבות של מולקולת ה-mRNA.
ישנם מאגרי מידע המרכזים נתונים אודות אזורי UTR באורגניזמים שונים, לרבות רצף האזור בגנים שונים, חלבונים ו-miRNA הנקשרים אליו, מבנה מרחבי ועוד.
בין מאגרי מידע אלו ניתן למנות את UTRdb ואת UTRome.
ה-UTR '5 מתחיל לאחר ה-5' Cap, המורכב לרוב מקבוצת 7-מתילגואנוזין (שמקורה במודיפקציה כימית על גואנוזין).
סוף אזור זה הוא בסיס אחד לפני תחילת הרצף המקודד לחלבון, הנפתח לרוב בקודון AUG, המקודד באאוקריוטים לחומצת האמינו מתיונין.
רצף ה-UTR '5 עשוי לכלול בתוכו אלמנטים המבקרים את רמות הביטוי של הגן על ידי גיוס של גורמי בקרה (regulation factors), לרוב חלבונים המבקרים את התרגום באופן שלילי.
בפרוקריוטים רצף זה מכיל בדרך כלל את רצף שיין דלגרנו המשמש כרצף קישור לריבוזום ומאפשר לזהות את קודון תחילת התרגום.
גם באאוקריוטים מוכל חלק מרצף קוזאק המשמש לזיהוי תחילת התרגום ב-UTR '5.
אורכו הממוצע של ה-UTR '5 ב-mRNA בוגר, לאחר תהליך השחבור (Splicing) באדם הוא 210 נוקלאוטידים, אך ישנם מקרים בהם מגיע אורך ה-UTR '5 למעל 2000 נוקלאוטידים.
בכ-35% מהגנים מוצאים כי ב-UTR '5 ישנו אינטרון אחד או יותר ברצף ה-pre-mRNA, בטרם תהלך השחבור.
נמצאו מספר רצפי בקרה שעשויים להימצא ב-UTR '5. רצפים אלו עשויים לקבוע את מידת יציבות התעתיק או את יכולת התעתיק לעבור תרגום.
פעמים רבות רצפים אלו יוצרים מבנה מרחבי ייחודי בגדיל ה-mRNA, שאליו מסוגלים להיקשר חלבוני בקרה שונים.
סוגי בקרות שיכולות להתבצע על ה-UTR '5:
רצפי קישור לחלבונים שיכולים להשפיע על יציבות מולקולת ה-mRNA או מניעת תרגומו, כך למשל, רצפי IRE (Iron response elements) מאפשרים קישור של חלבונים בעלי תפקיד בבקרת משק הברזל בתא על ידי חישת רמתו, ובהיקשרם ל-mRNA הם מונעים את תרגומו מחד, ומאידך מונעים פירוק שלו.
רצפי Riboswitch, רצפים הנפוצים בעיקר בחיידקים, המסוגלים להיקשר למולקולות קטנות ולבקר את יכולת התעתיק להיתרגם בתלות בקישור או בהיעדרו.
אתר כניסה פנימי לריבוזום (Internal ribosome entry site, IRES) המאפשר התחלת תרגום של ה-mRNA ללא תלות ב-Cap.
זהו למעשה רצף היוצר מבנה מרחבי מוגדר המסוגל לגייס את הריבוזום בעזרת חלבוני עזר.
אינטרונים ב-UTR '5 נמצאו כשותפים בבקרת רמות הביטוי והייצוא של מולקולת ה-mRNA מהגרעין לציטופלסמה.
שחבור חלופי (Alternative Splicing) של אינטרונים ב-UTR '5 או שינוי בנקודת תחילת השיעתוק (Transcription start site, TSS) עשויים ליצור רצפי UTR '5 שונים, הכוללים רצפי בקרה שונים ובכך עשויה להשתנות הבקרה על גן מסוים ועל רמות הביטוי שלו.
מוטציות באזור זה או שינוי באורכו נמצאו כקשורים למספר מחלות באדם כדוגמת תרומבוציטמיה בעלת רקע גנטי.
ה-UTR '3 הוא החלק ברצף מולקולת ה-mRNA שנמצא מיד לאחר קודון הפסק (stop codon), שמאותת לריבוזום על הצורך בעצירת התרגום.
בדומה ל-UTR '5 גם ה-UTR '3 אינו מקודד לחלבון והוא מכיל רצפי בקרה שונים אשר באמצעותם ניתן לבקר את רמות הביטוי של התעתיק ותהליכים נוספים, ובכלל זה: פוליאדנילציה, יעילות התרגום, יציבות מולקולת ה-mRNA ומיקומה התוך-תאי.
אורכו הממוצע של ה-UTR '3 משתנה בין יצורים אאוקריוטים שונים ונע בין 200 נוקלאוטידים ועד לכ-1,000 נוקלאוטידים בממוצע.
כך למשל, בתאי אדם אורכו הממוצע של האזור הוא 1,027.7 בסיסים, אך ישנם תעתיקים שבהם אורך ה-UTR '3 מגיע ליותר מ-8,000 בסיסים, ולרוב ככל שאורכו של ה-UTR '3 גדול יותר ביטויו של התעתיק נתון לבקרות רבות יותר.
בתאי אדם אורך ה-UTR '3 גדול פי שניים מאורכו ביונקים אחרים, והדבר מיצג את רמת המורכבות הגדולה בבקרת גנים באדם.
הבקרה אינה נעשית רק על בסיס הרצפים לבדם אלא לעיתים היא מבוצעת על ידי יצירת מבנים מרחביים שניוניים ב-UTR '3 המזוהים על ידי חלבוני בקרה שונים.
שליטה על רמות ביטוי התעתיק עשויות להיות מתווכות על ידי רצפים שונים ב-UTR '3, וביניהם:
אתרי קישור ל-microRNAs מצויים בתעתיקים רבים באזור זה ומפנים את מולקולת ה-mRNA לפירוק.
miRNAs הן מולקולות RNA קטנות אשר כוללות רצף בסיסים משלים לזה הקיים במולקולת mRNA מסוימות ובהיקשרן למולקולה הן יכולות להכווין את המולקולה לפירוק מידי, זאת לרוב כאשר ישנה התאמת בסיסים מלאה בין הרצף הגרעיני (seed region) במולקולת ה-miRNA לתעתיק.
במקרים אחרים כאשר אין התאמת בסיסים מושלמת יכול הקישור לעכב את תרגום ה-mRNA ולהפנייתו לבועיות (וזיקולות) ייעודיות בציטופלסמת התא המכונות P-bodies, ובהן מתרחש פירוק איטי של מולקולת ה-mRNA.
היתרון בהפניית מולקולת mRNA לבועית שכזו היכולת בינתן אות מסוים להחזיר את התעתיק לציטופלסמה ולהפוך אותו שוב לבר תרגום.
רצפים עשירים בנוקלאוטידים אדנין (A) ואורידין (U) המכונים AREs (AU-rich elements).
רצפים אלו מורכבים למעשה מחזרה של הפנטהנוקלאוטיד (מולקולה המורכבת מחמישה נוקלאוטידים) AUUUA המופיעה בין 50 ל-150 פעמים בזו אחר זו.
רצף זה מזוהה על ידי חלבונים מוגדרים הנקשרים למולקולת ה-mRNA הכוללת את הרצפים הללו ועל ידי כך מסוגלים להפנות את המולקולה לדגרדציה מחד, ומאידך חלבונים אחרים הקושרים רצף זה יכולים להפנות את ה-mRNA לתרגום בריבוזום.
נמצא כי ביטוי של שתי משפחות חלבונים אלו תלוי באותות המועברים בתלות בתנאי הסביבה החוץ-תאית או עקב סיגנל תוך-תאי, כמו כן, נמצא מנגנון זה כמשמעותי בבקרת יציבות mRNA בתהליכי התמיינות וגדילה של תאים.
עוד נמצא כי ישנן משפחות של גנים שתעתיקיהם עשירים יותר ברצפים אלו וביניהם הגנים לציטוקינים, גורמי גדילה, גנים מדכאי סרטן (tumor suppressors), פרוטו-אונקוגנים, גורמי שעתוק (transcription factors), ציקלינים, קולטנים וחלבונים ממברנלים.
בדומה ל-UTR '5 גם ב-UTR '3 ישנם רצפי קישור מסוג IRE המבקרים את תרגום התעתיק בתלות בריכוזי הברזל.
באאוקריוטים כולל הרצף הלא מתורגם בקצה ב-'3 סיגנל לביקוע ופוליאדנילציה (cleavage and polyadenylation signal).
זהו רצף נוקלאוטידים בתעתיק אשר עוד במהלך תהליך השעתוק מזוהה על ידי חלבונים המצומדים לחלבון רנ"א פולימראז II ומביאים לחיתוך התעתיק, ובכך גם מאותתים להפסקת הסינתזה, ומגייסים את האנזים (olynucleotide adenylyltransferase (PAP) שאחראי לסינתזת זנב הפולי-A המאפיין מולקולת mRNA.
רצף הזיהוי הוא AAUAAA, והביקוע ויצירת זנב הפולי-A מתבצעים כ-20-30 נוקלאוטידים במעלה הזרם לאחר רצף נוקלאוטידים של CA (ציטידין ואדנוזין).
מבנה מרחבי מוגדר של לולאה ב-UTR '3 הנוצר עקב נוכחות הרצף SECIS (selenocysteine insertion sequence) מתווך הכנסה של חומצת האמינו סלנוציסטאין לרצף החלבון המסונטז.
חומצה אמינית זו מוכנסת בעקבות היווצרות המבנה המרחבי המביא לגיוס מולקולת tRNA ייחודית לריבוזום הקושרת סלנוציסטאין ומזהה את הקודון UGA, אשר בדרך כלל משמש כקודון פסק.
מוטציות ב-UTR '3 עשויות לפגום בביטוי גנים באופן ישיר או עקיף, ובהתאם לכך נמצא קשר ביניהן לבין מחלות שונות.
מחקרים העלו כי מוטציות ברצפי AREs עשויות להביא לממאירות ויצירת גידולים סרטניים, כמו כן נמצא כי בתאי סרטן יש בממוצע UTR '3 קצר יותר, וכך תעתיקים רבים נתונים לבקרה פחותה.
כניסה של רצפים חוזרניים שמקורם בשגיאות בהכפלת ה-DNA או בפעילות של רטרוטרנספוזונים, לגנים שונים ב-UTR '3 נמצאה כקשורה למחלות שונות כגון: ניוון שרירים מסוג מיוטוניה דיסטרופית, מומי לב מולדים ועוד.
אזור יופי טבעי יוצא דופן הוא אזור כפרי באנגליה, צפון אירלנד או ויילס אשר הוגדר כאזור שימור מיוחד משום נופו הייחודי.
אזורים אלו כוללים רמת שימור דומה לפארקים לאומיים, אך נבדלים מהם בכך שהם לא מנוהלים על ידי גוף נפרד אלא כחלק מהמחוזות בהם הם ממוקמים ולרוב כוללים פחות פעילויות לתיירים ומטיילים.
ב־22 בנובמבר 2023 ה־AONBs באנגליה ובוויילס אימצו שם חדש, נופים לאומיים , ונמצאים בתהליך של מיתוג מחדש.
אזורי היופי הטבעי מוגדרים על ידי הארגונים אנגליה הטבעית (באנגליה), משאבי הטבע של ויילס (בוויילס) והסוכנות לאיכות הסביבה של צפון אירלנד (בצפון אירלנד).
בסקוטלנד קיימת הגדרה מקבילה לאזורי שימור ברמה זו אשר נקראים אזור נוף לאומי (National Scenic Area).
הגדרת האזורים החלה עם חקיקת חוק הגנים הלאומיים והגישה לכפר בשנת 1949 בתור אזורי שימור משלימים לפארקים הלאומיים, כאשר אזור היופי הטבעי הראשון שהוגדר היה חצי האי גובר בשנת 1956. כיום ברחבי אנגליה, ויילס וצפון אירלנד מצויים סך הכל 46 אזורי יופי טבעי יוצא דופן .
קרנבורן צ'ייס והדאונס של מערב וילטשייר עמק דדהאם
רכס קלוויד ועמק הדי חצי האי גאוור חצי האי ל'ין עמק וואי (חלקית באנגליה)
חוף סוללת הענק עמק לאגן
לוך סטרנפורד וחצי האי לקייל
אזור מפרץ סן פרנסיסקו הוא אזור מטרופולין הנמצא בחלקה הצפוני של מדינת קליפורניה שבארצות הברית.
באזור מטרופולין, אשר מקיף את מפרץ סן פרנסיסקו, חיים מעל ל-7.44 מיליון תושבים.
האזור כולל הן את שלוש הערים הגדולות סן פרנסיסקו, סן חוזה ואוקלנד, וכן את אזור עמק הסיליקון ואזור האיסט ביי, והן אזורים כפריים ועירוניים קטנים יותר.
תשעת המחוזות של המטרופולין (בכיוון השעון) הם מחוז מארין, מחוז סונומה, מחוז נאפה, מחוז סולאנו, מחוז קונטרה קוסטה, מחוז אלמדה, מחוז סנטה קלרה, מחוז סן מטאו ומחוז סן פרנסיסקו.
אזור מפרץ סן פרנסיסקו הוא המטרופולין השנייה בגודלה במדינת קליפורניה (אחרי המטרופולין של לוס אנג'לס), והחמישית בגודלה בארצות הברית.
האזור המאוכלס והגדול ביותר במפרץ הוא בחלקו המזרחי, האיסט ביי, והאזור הפחות מאוכלס הוא בחלקו הצפוני, הנורת' ביי.
זהו אחד האזורים העשירים ביותר בארצות הברית על פי נתוני מפקד האוכלוסין של ארצות הברית.
אזור מופחת פליטות הוא אזור מוגדר שבו מוגבלת כניסת אמצעי תחבורה מזהמים, מתוך מטרה להקטין את זיהום האוויר.
ייתכן שבאזור זה יורשו לנוע כלי רכב כגון רכבים היברידיים, או כלי רכב ללא פליטה כלל כמו רכבים חשמליים.
אזור ללא פליטות הוא אזור מופחת פליטות שבו מורשים לנוע כלי רכב ללא פליטה כלל.
באזור אלה, כל כלי הרכב בעלי מנוע בעירה פנימית אסורים, כולל רכבים היברידיים.
רק רכבים חשמליים מורשים להיכנס לאזור זה, כולל הולכי רגל, רוכבי אופניים, תחבורה ציבורית חשמלית כגון חשמלית, אוטובוסים חשמליים וכו'.
מעל 194 ערים ב-9 מדינות באירופה מפעילות בתחומן אזורים מופחתי פליטות, במטרה לענות על דרישות האיחוד האירופי לערכי איכות האוויר המינימליים.
באזור אלה חל איסור על כניסת חלק מכלי הרכב, או שהם נדרשים לשלם בעבור הכניסה לאזור, אם רמת הפליטה שלהם עולה על הרמה שנקבעה.
כלי רכב שונים יכולים להיות תחת מגבלות, בהתאם לקביעות מקומיות.
כל האזורים מופחתי הפליטות מגבילים תנועת כלי רכב כבדים, חלקם מגבילים רכבי דיזל וגם רכבי בנזין.
אתרי אינטרנט מציגים את מגבלות הרכבים בכניסה לאזורים אלה.
בגרמניה האזורים נקראים אזורים סביבתיים (Umweltzone).
ישנם 47 אזורים כאלה אשר פעילים או בשלבי תכנון.
בערים ברלין, קלן והנובר קיימים האזורים מינואר 2008. במנהיים ושטוטגרט הם קיימים ממרץ 2008.
אזורים מופחתי פליטות קיימים בערים: גטבורג, מאלמה, סטוקהולם, הלסינגבורג וערים נוספות.
ראש עיריית לונדון הכריז על אזור מופחת פליטות שנכנס לתוקף בפברואר 2008 ומתייחס כמעט לכל לונדון רבתי - האזור מופחת הפליטות הכי גדול בעולם.
בלונדון רמות זיהום האוויר מהחמורות באירופה, ותחבורה יש השפעה על כמחצית מהפליטות של חומר חלקיקי ו-NOx בעיר הבירה.
בהולנד קיימים אזורים המגבילים כניסת כלי רכב כבדים, בדנמרק מוגבלת הכניסה לרכבים מעל 3.5 טון ובאיטליה ישנם אזורים בהם מוגבלת הכניסה לכל כלי הרכב.
החל מינואר 2016, מוגבלת תנועת משאיות כבדות בשעות השיא, בכבישים מרכזיים בחיפה ובמקביל מעודדים את נסיעתן במנהרות הכרמל באמצעות הנחה שתינתן לכלי רכב כבדים.
ההחלטה על אזור מופחת פליטות בחיפה היא חלק מהתוכנית של השר להגנת הסביבה, אבי גבאי, להפחית את זיהום האוויר באזור מפרץ חיפה.
אזור מְקוֹדֵד של גן, ידוע גם כרצף מְקוֹדֵד או בקיצור האנגלי – CDS (coding DNA sequence), הוא החלק מתוך רצף ה-DNA וה-RNA של הגן שבו נמצאים האקסונים, שבתוכן נמצא המידע הגנטי הדרוש ליצירת חלבון.
בתהליך יצירת חלבון, קטע מרצף ה-DNA משועתק למולקולת RNA, אשר יעבור תהליכי עיבוד, שבסופם מולקולת ה-mRNA הבוגרת תעבור תרגום לחלבון.
מולקולת ה-mRNA הבוגרת מכילה רק אקסונים, ולא אינטרונים.
האזור המקודד תחום בקצה ה-5' בקודון התחלה, ובקצה ה-3' בקודון סיום.
מולקולת ה-mRNA יכולה להכיל בשני קצוותיו אזורים שאינם מתורגמים - UTR.
האזור המקודד הוא האזור מתוך ה-mRNA אשר יעבור תרגום על ידי הריבוזום.
בעוד המינוח של מסגרת קריאה הוא פשוט, זיהוי של אזור מקודד אינו פשוט כלל ועיקר, מכיוון שבתא נתון רק חלק ממסגרות הקריאה אכן משמשות כאזור מקודד.
כדי לזהות אזורים מקודדים, מקובל לרצף מולקולות mRNA, ולנסות להבין אילו חלקים מתוכם מתורגמים.
זיהוי אזור מקודד הוא חלק התחום של חיזוי גנים, אשר חוקר גם חיזוי של מרכיבים פונקציונליים נוספים.
ההבדל בין אזור מקודד לדנ"א משלים
בתהליך רוורס טרנסקריפציה ניתן להפוך מולקולת mRNA בחזרה לרצף DNA, המכונה דנ"א משלים, או cDNA.
מולקולת ה-DNA שתיווצר תכיל את אזורי ה-UTR שאינם חלק מה-CDS, אשר משועתקים ל-RNA אך
לכן ניתן לומר שברוב המוחלט של המקרים האזור המקודד ייפתח ברצף AUG (הקודון של מתיונין) ויסתיים באחד משלושת קודוני הסיום.
כל זאת בניגוד ל-cDNA, המכיל את רצף ה-UTR.
אזור נופש לאומי (באנגלית National Recreation Area, בראשי תיבות NRA) היא הגדרה של אזור מוגן בארצות הברית.
לעיתים קרובות אזורים אלו הם סביב גופי מים טבעיים או מלאכותיים המתמקדים בפעילויות נופש הקשורות למים שנועדו לחתך רחב של האוכלוסייה.
בנוסף לאזורי הנופש הלאומיים, כמה ממדינות ארצות הברית הקימו בשטחם אזורי נופש מדינתיים, לדוגמה באילינוי הוקם "אזור הנופש המדינתי קיקאפו" (Kickapoo State Recreation Area), שיש לו מעמד של פארק מדינתי.
אזורי נופש לאומי מוקדמים הוקמו באמצעות מזכרי הבנה בין לשכת הטיוב של ארצות הברית ושירות הפארקים הלאומיים של ארצות הברית.
אזור הנופש הלאומי הראשון היה אזור הנופש סוכר בולדר (Boulder Dam Recreation Area), שאחר-כך שונה שמו לאזור הנופש הלאומי אגם מיד.
ב-1963 קיבלה ועדת ייעוץ הנופש הנשיאותית (President's Recreation Advisory Committee) החלטות לגבי מדיניות של הרשות המבצעת להקמת אזורי נופש לאומיים.
המדיניות גם קבעה שכל אזורי הנופש הלאומיים העתידיים יוקמו באמצעות חקיקה בקונגרס של ארצות הברית.
ב-1964 קבע הקונגרס את אתר הנופש הלאומי אגם מיד כאזור ראשון מסוג זה שנבקעה באמצעות חקיקה.
ב-1965 היה אזור הנופש הלאומי ספרוס נוב-סנקה רוקס לאתר הנופש הלאומי הראשון בניהול שירות היערות של ארצות הברית.
ב-1972 יצר הקונגרס את אזור הנופש הלאומי גייטווי בניהול שירות הפארקים הלאומיים, שהיה "הפארק הלאומי העירוני" הראשון.
המעמד של אחד מאזורי הנופש הלאומיים: "אזור הנופש הלאומי עמק קויאהוגה" שודרג לפארק הלאומי עמק קויאהוגה באוקטובר 2000.
אזורים המוגדרים כאזורי נופש לאומיים מנוהלים על ידי סוכנויות פדרליות שונות.
נכון ל-2018 יש 42 אתרים המוכרזים כאזור נופש לאומי.
19 אתרים מנוהלים על ידי שירות הפארקים הלאומיים (NPS), 21 אתרים מנוהלים על ידי שירות היערות (USFS), אתר אחד מנוהל במשותף על ידי שירות הפארקים ושירות היערות ואתר אחד מנוהל על ידי לשכת ניהול הקרקעות (BLM).
שםסוכנות מיקוםתאריך ההקמהשטח בקמ"ר (2017)תיאוראלגייני (Allegheny National Recreation Area) USFS פנסילבניה 30 באוקטובר 1984 93אזור הנופש הוא חלק מהיער הלאומי אלגייני.
הוא כולל שני שטחים, האחד סביב מאגר המים, אגם אלאגני, והשני לאורך הנהר אלגייני.אמיסטד (Amistad National Recreation Area) NPS טקסס 11 בנובמבר 1965 237אזור הנופש הוקם על מאגר אמיסטד במפגש הנהרות ריו גראנדה, דווילס ופקוס בסמוך לגבול עם מקסיקו.
אזור הנופש מכיל את אחד הריכוזים הגדולים ביותר בארצות הברית של קשתות טבעיות.האיים של נמל בוסטון (Boston Harbor Islands National Recreation Area) NPS מסצ'וסטס12 בנובמבר 1996 6אזור הנופש משמר 34 איים בכניסה לנמל בוסטון, לחלקם יש חשיבות היסטורית, וחלקם נועדו לחיות הבר.
את האיים מנהל שירות הפארקים בשיתוף פעולה עם כמה ארגונים מקומיים.הנהר צ'טאהוצ'י (Chattahoochee River National Recreation Area) NPS ג'ורג'יה15 באוגוסט 1978 43אזור הנופש משמר אתרים בין אטלנטה ואגם סידני לאנייר לאורך הנהר צ'טאהוצ'י.
בקטע בן 77 הקילומטרים של הנהר יש אתרי נופש ואתרים ארכאולוגיים.צ'יקאסואו (Chickasaw National Recreation Area) NPS אוקלהומה17 במרץ 1976 40אזור הנופש משמר גבעות מיוערות של דרום-מרכז אוקלהומה בסמוך לסולפור.
האתר מנציח את בני השבט האינדיאני צ'יקאסואו שהועברו לאזור זה מדרום-מזרח ארצות הברית בשנות ה-30 של המאה ה-19. באזור מוצעים פעילויות נופש שונות: שיט, שחיה, דיג ושבילי הליכה.קוריקנטי (Curecanti National Recreation Area) NPS קולורדו6 בפברואר 1965 174.4אזור הנופש משתרע לאורך חלקו העליון של הנהר גניסון שבו יש שלושה מאגרי מים.
אתר פופולרי לשיט ודיג.מפער המים של דלאוור (Delaware Water Gap National Recreation Area) NPS ניו ג'רזיפנסילבניה1 בספטמבר 1965 270אזור הנופש משתרע לאורך חלקו האמצעי של הנהר דלאוור שבו יש אתרים היסטוריים ופרהיסטוריים.
אתר פופולרי לטיפוס מצוקים, מחנאות, סיורים רגליים, שיט, דיג ורפטינג על הנהר.גייטווי (Gateway National Recreation Area) NPS ניו יורקניו ג'רזי27 באוקטובר 1972 108אזור הנופש משתרע על כמה מהשטחים הפתוחים האחרונים במפרץ ניו יורק.
אתר פופולרי לשחייה באוקיינוס, צפרות, שיט ומחנאות.הנהר גולי (Gauley River National Recreation Area) NPS וירג'יניה המערבית26 באוקטובר 1988 47אזור הנופש משתרע לאורך 40 קילומטרים של הנהר גולי ועוד 10 קילומטרים לאורך הנהר מדואו (Meadow).
הפעילות העיקרית רפטינג.קניון גלן (Glen Canyon National Recreation Area) NPS יוטהאריזונה27 באוקטובר 1972 5,076אזור הנופש הוא יחידת נופש ושימור טבע של שירות הפארקים הלאומיים של ארצות הברית המקיף את אגם פאוול וקניון קטרקט במדינות יוטה ואריזונה על שטח של 5,076 קילומטרים רבועים שרובו מדברי.
באי יש אתרי מחנאות ואפשר לסייר לצוד, ללכוד חיות ולדוג.קניון הלס (Hells Canyon National Recreation Area) USFS אורגוןאיידהו31 בדצמבר 1975 2,640אזור הנופש שוכן באגן הניקוז של הנהר סנייק כשהקניון נחשב לערוץ העמוק ביותר באמריקה הצפונית.
שיט במים לבנים, סיורים רגליים וטיפוס על פסגות הם חלק מהפעילויות המוצעות באתר.המז (Jemez National Recreation Area) USFS ניו מקסיקו 1993 233אזור הנופש הוא חלק מהיער הלאומי סנטה פה (Santa Fe National Forest) וכולל אתרים ארכאולוגיים ותרבותיים שלעיתים נסגרים בפני הציבור בשל אירועים וטקסים של פואבלו המז.
פעילויות מוצעות בתחומי האזור כוללות דיג, מחנאות, טיפוס צוקים, ציד וסיורים רגליים.אגם צ'לאן (Lake Chelan National Recreation Area) NPS וושינגטון2 באוקטובר 1968 251אזור הנופש שוכן צמוד ליחידה הדרומית של הפארק הלאומי צפון רכס קסקייד.
הגישה אליו בשיט בלבד, או בדרכי עפר קשות ולכן מבקרים בו רק כ-40,000 איש בשנה.
בנוסף יש שבילי הליכה ותצפיות על הנוף המדברי סביב.אגם מרדית (Lake Meredith National Recreation Area) NPS טקסס28 בנובמבר 1990 182אזור הנופש שוכן סביב אגם מרדית, מאגר מים שנוצר מסכר סנפורד על הנהר קנדיאן.
הפעילות המוצעת כוללת, שיט, דיג, שחייה, מחנאות, סיורים וציד.אגם רוזוולט (Lake Roosevelt National Recreation Area) NPS וושינגטוןאפריל 1946 406אזור הנופש מכיל את אגם וושינגטון, מאגר מים באורך של 210 קילומטרים בין סכר גרנד קולי על הנהר קולומביה לנורתפורט במדינת וושינגטון.
הפעילות המוצעת כוללת, שיט, דיג, שחייה, מחנאות, סיורים, ציד וביקור במבצר ספקיין ההיסטורי.אדמה בין האגמים (Land Between the Lakes National Recreation Area) USFS קנטקיטנסי1963 688אזור הנופש הוא חצי אי בין שני מאגרי מים: אגם ברקלי על הנהר קמברלנד ואגם קנטקי על הנהר טנסי.
הפעילות הפופולרית, שיט.מיסיסיפי (Mississippi National River and Recreation Area) NPS מינסוטה18 בנובמבר 1988 218אזור הנופש מגן על קטע בן 116 קילומטרים לאורך הנהר מיסיסיפי, כולל הקטע העובר בעיר מיניאפוליס.
קטע זה כולל אתרי טבע, אתרים היסטוריים, אתרי נופש ואתרים תרבותיים בעלי חשיבות לאומית.מוסאלמו (Moosalamoo National Recreation Area) USFS ורמונט2007 64אזור הנופש שוכן בחלק הצפוני של יער הלאומי גרין מאונטיין בחלק המרכזי של הרי גרין.
האזור מציע סיורים, צפרות, ופעילויות חורף.הר בייקר (Mount Baker National Recreation Area) USFS וושינגטון3 ביולי 1984 34אזור הנופש שוכן כ-24 קילומטרים דרומית לגבול עם קנדה.
אתר לאופנועי שלג על המדרונות הדרומיים של הר בייקר בחורף, ושפע של מסלולי סיור בקיץ.הר הוד (Mount Hood National Recreation Area) USFS אורגון 2009 140אזור הנופש כולל שלוש יחידות נפרדות שאף אחת מהן אינה כוללת את הר הוד עצמו.
יחידת הר הוד שוכנת דרומית-מזרחית להר הוד, יחידת פיפטיינמייל מזרחית להר ויחידת שלרוק צפונית-מזרחית לו.הר רוג'רס (Mount Rogers National Recreation Area) USFS וירג'יניה31 במאי 1966 626אזור הנופש שוכן בווירג'יניה קרוב לגבול עם טנסי וקרוליינה הצפונית.
זהו המרחב הגדול ביותר של דיונות חול החוף באמריקה הצפונית.
כמה מהדיונות מתמרים לגובה של 150 מטרים מעל פני הים, והם מאפשרים פעילויות נופש רבות: רכבי שטח, צילום, סיורים רגליים, רכיבה על סוסים ומחנאות.רכס פיין (Pine Ridge National Recreation Area) USFS נברסקה 27אזור הנופש רכס פיין בצפון-מערב נברסקה הוא משכן לבעלי חיים רבים כדוגמת זאבי ערבות שונרים ואיילים.
פעילויות נופש המוצעות כוללות: סיורים רגליים, רכיבה על סוסים ורכיבה על אופני הרים.רטלסנייק (Rattlesnake National Recreation Area) USFS מונטנה19 באוקטובר 1980 113אזור הנופש שוכן כ-6 קילומטרים צפונית למיזולה לגבול עם קנדה.
יש יותר מ-117 שבילי הליכה שרבים מהם פתוחים לרכיבה על סוסים, רכיב על אופני הרים וסקי למרחקים.הסלעים הלבנים על שם רוברט ט.
הפעילויות האפשריות: מחנאות וסיורים כולל קטע בן כ-50 קילומטרים משביל האפלצ'ים, וכן קרוב ל-100 קילומטרים של שבילים המיועדים לאופנועי שלג.אגם רוס (Ross Lake National Recreation Area) NPS וושינגטון2 באוקטובר 1968 475אזור הנופש מפריד בין היחידה הצפונית ליחידה הדרומית של הפארק הלאומי צפון רכס קסקייד.
אזור הנופש הוא התחלה של שבילי הליכה באורך מאות קילומטרים בפארק הלאומי הצמוד וביערות הלאומיים הצמודים.
פעילויות נוספות דיג, ציד, שיט וטיפוס הרים.הרי סנטה מוניקה (Santa Monica Mountains National Recreation Area) NPS קליפורניה10 בנובמבר 1978 634שני שלישים מאזור הנופש משתרעים במחוז לוס אנג'לס והשאר במחוז ונטורה.
האזור משמר את אחת הדוגמאות הטובות בעולם למערכת אקולוגית של אקלים ים-תיכוני.
הוא גם משמר את אחד הריכוזים הגדולים בעולם של אתרים ארכאולוגיים ברכס הרים.
הפעילויות המוצעות כוללות צפייה בלווייתנים מהחוף, סיורים רגליים, רכיבה על סוסים ועל אופני הרים, וטיפוס הרים.סואוטות (Sawtooth National Recreation Area) USFS איידהו 22 באוגוסט 1972 296אזור הנופש סואוטות (מילולית "שן המסור") הוא חלק מהיער הלאומי סואוטות (Sawtooth National Forest) במרכז איידהו.
הפעילויות המוצעות באתר כוללות סיורים רגליים, רפטינג ודיג.הרי ספרינג (Spring Mountains National Recreation Area) USFS נבדה4 באוגוסט 1993 1,280אזור הנופש הרי ספרינג הוא חלק מהיער הלאומי המבולדט-טוייאבה (Humboldt-Toiyabe National Forest) בצפון-מערב נבדה.
אזור הנופש נע מכרי עשב בגובה 900 מטרים ועד פסגת הר צ'ארלסטון בגובה 3,633 מטרים.
הפעילויות המוצעות באתר כוללות סיורים רגליים, אתרי פיקניק ופעילויות סקי בחורף.ספרוס נוב-סנקה רוקס (Spruce Knob-Seneca Rocks National Recreation Area) USFS וירג'יניה המערבית28 בספטמבר 1965 404אזור הנופש ספרוס נוב-סנקה רוקס הוא חלק מהיער הלאומי מונוגאהלה (Monongahela National Forest) במזרח וירג'יניה המערבית.
היער הלאומי שסטה-טריניטי (Shasta–Trinity National Forest) מקיף את יחידות שסטה וטריניטי ולכן הן מנוהלות על ידי שירות היערות, בעוד שאת יחידת ויסיקיטאון מנהל שירות הפארקים הלאומיים.
כל אחת מהיחידות כוללת מאגר מים וסביבותיו ושפע בעלי חיים, כולל מעל ל-60 זוגות מקננים של שלך.
הפעילויות המוצעות באתר כוללות סיורים רגליים, צפרות מחנאות, טיפוס צוקים, שחייה, שיט ודיג.וייט מאונטיינס (White Mountains National Recreation Area)BLM אלסקה 4,000אזור הנופש הלאומי שוכן צפונית לפיירבנקס באלסקה.
הפעילויות המוצעות באתר למבקרים בקיץ כוללות סיורים רגליים, מחנאות, שיט בנהר ביוור קריק וחיפוש זהב.וינדינג סטייר מאונטין (Winding Stair Mountain National Recreation Area) USFS אוקלהומה18 באוקטובר 1988 107אזור הנופש הלאומי וינדינג סטייר מאונטין הוא חלק מהיער הלאומי אואוצ'יטה (Ouachita National Forest) בדרום-מזרח אוקלהומה.
האתר כולל את הרי וינדינג סטייר, כמה אתרי מחנאות, אגם בשטח של 340 דונם ושבילי הליכה רבים.
פעילויות נוספות כוללות מחנאות, דיג, ציד וגלישה אווירית.
אזור כפרי הוא באופן כללי אזור גאוגרפי הממוקם מחוץ לעיירות ולערים.
אזורים כפריים מתאפיינים בדרך כלל בצפיפות אוכלוסייה נמוכה, ומכילים יישובים קטנים באופן ניכר.
אנשים באזורים כפריים חיים בכפרים, בחוות, ובבתים מבודדים.
שטחים חקלאיים מהווים לרוב חלק ניכר מהנוף הכפרי, כמו גם סוגים אחרים של אזורים פתוחים, כגון יערות, שמורות טבע וגנים לאומיים.
בעוד שחקלאות היא באופן מסורתי פעילות כלכלית מרכזית באזורים כפריים, אזורים רבים כאלה כוללים גם פעילויות כלכליות מגוונות אחרות.
בישראל, לדוגמה, ניתן למצוא באזורים כפריים יערנות (בעיקר על ידי קרן קיימת לישראל), דיג (בכנרת, בים התיכון ובבריכות דגים), ואף כרייה וחציבה בהיקפים מסוימים.
תיירות כפרית הפכה למרכיב כלכלי חשוב באזורים כפריים רבים בישראל ובעולם, המציעה אירוח כפרי, אטרקציות ופעילויות בטבע.
גם בתי מלאכה קטנים ועסקים קטנים אחרים תורמים לכלכלה הכפרית.